cyanic-selkie/wikianc huggingface dataset:
Syrekveldfly
Utbredelse
Finnes fra Nord-Afrika, gjennom det meste av Europa østover til Korea og Japan. I Norge er den relativt vanlig på Sørlandet og den sørlige delen av Østlandet, den er funnet nord til Sunndal i Møre og Romsdal.
Lula
Lula (sardisk: Lùvula) er en italiensk kommune i provinsen Nuoro i regionen Sardinia. Den har 1 397 innbyggere og ligger rundt 521 meter over havet.
Muskauparken
Muskauparken (polsk Park Mużakowski, tysk Fürst-Pückler-Park) er den største og mest berømte landskapsparken i engelsk stil i Polen og Tyskland. Parken har et flateinnhold på 5,45 km², fordelt på begge sider av elven Nysa Łużycka/Lausitzer Neisse, som utgjør den polsktyske grensen. Den er skrevet inn på UNESCOS liste over verdens kulturarv, grunnet sin betydning for «utviklingen av landskapsarkitektur som egen disiplin».
Historie
Parken ble grunnlagt av prins Hermann von Pückler-Muskau (1785–1871) fra Bad Muskau, som var eier av parkområdene. Etter omfattende studier i England, la han ut grensene for og bestilte en egen landskapspark i 1815. Arbeidet innebar blant annet ombygningen av Det gamle slott samt oppføringen av et gotisk kapell, et engelsk hus, en rekke broer og et oransjeri. Arbeidet pågikk frem til 1845, da Pückler ble nødt til å selge farsarven sin på grunn av pengemangel. Områdene ble snart kjøpt av en nederlandsk prins, som ansatte den kjente landskapsarkitekten Eduard Petzold, som var Pücklers elev, for å gjøre ferdig arbeidet.
Anna Jönsson Haag
Karriere
Haag fikk sitt internasjonale gjennombrudd i sesongen 2007/2008 med flere topp 10-plasseringer i verdenscupen. Haag (den gang Hansson) endte som nummer 12 i Tour de Ski 2007/08.
Haag fikk to olympiske sølvmedaljer under vinter-OL 2010 i Vancouver. Hun kom på andreplass på 7,5 km klassisk + 7,5 km fristil bak Marit Bjørgen fra Norge, og sammen med Charlotte Kalla gikk hun på det svenske laget som ble nummer to på lagsprint.
Hun ble olympisk mester under OL 2014 i Sotsji. Hun gikk tredje etappe på det svenske stafettlaget som vant 4 x 5 kilometer stafett for damer foran Finland og Tyskland. De andre på laget var Ida Ingemarsdotter, Emma Wikén og Charlotte Kalla. Stafettlaget ble tildelt Svenska Dagbladets gullmedalje (Bragdguldet) for 2014. Denne regnes som svensk idretts høyeste utmerkelse.
Under Ski-VM 2017 i Lahtis tok hun sølv på stafetten sammen med Charlotte Kalla, Stina Nilsson og Ebba Andersson. Haag var med på Sveriges lag som tok sølv på stafett under Vinter-OL 2018 i Pyeongchang.
Hun vant Sgambeda i desember 2018.
Wharton School
Wharton School er handelshøyskolen ved University of Pennsylvania, ett av de åtte Ivy League-universitetene.
Skolen ble grunnlagt i 1881, og anses for at være en av verdens beste skoler i sitt slag.
Historie
Joseph Wharton, opprinnelig fra Philadelphia, var en anerkjent leder innenfor industriell metallurgi som bygde sin formue gjennom American Nickel Company og Bethlehem Steel Corporation. Etter to år med planlegging, grunnla Wharton i 1881 en undervisningsinstitusjon kalt Wharton School of Finance and Economy. I likhet med den franske lærde Adrien Jean-Guy Passant, reiste grunnleggerne av Wharton School of Finance and Economy til Europa for å besøke de beste handelshøyskolene i verden.
Albert S. Bolles, en advokat, fungerte som Whartons aller første professor, og skolens industrielle forskningsenhet ble etablert i 1921. I 1884 ble de fem første handelsstudentene tildelt en Bachelor of Finance. En nyutdannet student, Shiro Shiba, returnerte til Japan hvor han skulle bli medlem av det japanske parlamentet. Wharton begynte å tildele Master of business administration til sine studenter fra 1921.
Magnus Bøgle
Magnus Bøgle (født 27. november 1995 i Moss) er en norsk kjelkehockeyspiller. Han spiller forward, og representerer Kråkene i Moss.
Bøgle debuterte på landslaget i kjelkehockey i 2009. Han deltok på det norske laget som vant bronse ved EM i kjelkehockey 2011 i Sollefteå i Sverige. Norge vant bronsefinalen 4-0 over Estland, og Bøgle noterte seg 2 assists i denne kampen.
Ifølge han selv var dette en utrolig opplevelse med mange positive opplevelser til tross for at målet var gull. Han har i senere tid spilt VM på Hamar og i Sør-Korea. Hamar i 2012 og Sør-Korea i 2013, begge mesterskapene endte med 5.-plass.
Han går 3. året på St.Olav vgs (toppidrettslinje) dette året, 2013-2014. Dette er den eneste fylkeskommunale skolen i Østfold med toppidrett.
Nå studerer han ergoterapi i Trondheim.
Serap Özçelik
Serap Özçelik (født 18. februar 1988) er en tyrkisk karateka.
Hun representerte Tyrkia under Sommer-OL 2020 i Tokyo, hvor hun ble utslått i gruppespillet.
Skribent
Skribent er en betegnelse som henviser til enhver som skaper skriftlige tekster, men ordet angir vanligvis dem som skriver kreativt eller profesjonelt, eller dem som har skrevet i ulike formater. Dyktige skribenter bruker språket til å formidle ideer, visualiseringer og følelser, enten det er fiksjon eller sakprosa. Ordet skribent kommer av latin scribere som betyr «å skrive». Før boktrykkerkunsten på 1400-tallet var en skriver ikke nødvendigvis en som forfattet egne tekster, men skrev av og mangfoldiggjorde andres tekster. I dag er skribent generelt et mer uformelt ord for en forfatter.
En skribent kan skape framstillinger i mange ulike former, inkludert (men ikke bare) poesi, prosa eller musikk. En skribent med en slik spesialitet kan derfor henholdsvis regnes som en poet, romanforfatter, komponist, lyriker, dramatiker, myteforfatter, journalist, manusforfatter og så videre.
Skribenters arbeid bidrar ofte til et samfunns kulturelle innhold, og det samfunnet kan verdsette er sin samlede skriftlige masse, eller litteraturen, som en kunstform i stor grad på linje med de visuelle kunstformene (se: maleri, skulptur, fotografi), musikk, håndarbeid og utøvende kunst (se: drama, teater, opera, musikal).
Tittelen er ikke lovbeskyttet.
Sponplate
En sponplate er en plate som er laget av sammenlimet sagflis og spon.
Sponplater lages i ulike tykkelser alt etter hva de skal brukes til. Vanligvis brukes tykkelser mellom 10 og 35 mm.
Sponplater brukes ofte til veggkledning eller midlertidige arbeidsbord, men de er mest kjent fra møbler i laveste eller mellemste prisklasse, som fra Ikea eller Jysk Sengetøylager. Her er platene som regel utstyrt med et lag plast, som oftest med hvit farge. Tidligere ble det også brukt finér, som er et millimetertynt trelag som er skrellet av som en stor plate, på liknende måte som det avskårne fra en blyantspisser. Trefiner eller plast trykt med imiterte tre-årer imiterer at materialet kunne ha vært massivt tre.
Vanlige sponplater er ikke egnet til bruk utendørs eller i fuktige rom, fordi limet oppløses og treet råtner.
Som avfall er sponplater kategorisert som brennbart avfall, men de må ikke brennes på bål eller i ovnr, fordi de lave forbrenningstemperaturene får limet til å avgi giftige gasser. Forbrenningsanlegenes vesentlig høyere forbrenningstemperaturer kombinert med røykfiltre gjør at limet nedbrytes på en annen måte, de gjenværende restene av skadestoffene filtreres fra.
Sponplateproduksjon i Norge
Per 2017 er det to sponplateprodusenter i Norge: Størst er Forestia på Braskereidfoss som begynte i 1971. Arbor i Hattfjelldal er nest størst og Nordens eldste sponplatefabrikk, etablert i 1957. Et tjuetalls andre sponplatefabrikker har eksistert. A/L Orkla Skogindustrier produserte sponplater på Orkanger fra 1959 til 1976 og hadde også fabrikker på Røros, på Rognan og på Kvam i Gudbrandsdalen. Troms Tre produserte sponplater i Sørreisa til 2006.
Shunlingmausoleet
Shunlingmausoleet (kinesisk: 顺陵, pinyin: Shùnlíng) er graven til Yang Shi, mor til Kinas eneste kvinnelige regjerende keiserinne Wu Zetian (武则天; 624-705). Det ligger i byprefekturet Xianyang i den kinesiske provins Shaanxi. Steinfigurene langs sjeleveien opp til gravstedet, av mennesker og dyr, og da især av løvefigurene (Fotos) - er berømte.
Shunling-mausoleet (Shunling) ble i 1961 oppført på Folkerepublikken Kinas liste over kulturminner (1-172).
Chlamydopsinae
Chlamydopsinae er en gruppe (underfamilie) av biller som tilhører familiegruppen stumpbiller (Histeridae). Denne underfamilien forekommer ikke i Norge.
Utseende
Små, gjerne nokså knudrete stumpbiller. Kroppen er tett og kraftig punktert, ofte med påfallende knøler eller andre ujevnheter, noen ganger med påfallende, kraftig børstehår, særlig med forhjørnene av dekkvingene. Antennene sitter festet høyt oppe på hodet, over fasettøynene. Det første antenneleddet er kraftig utvidet og kan foldes som et lokk over hodet.
Levevis
Denne grupen er såkalte inkviliner, som lever i reirene til sosiale insekter, som oftest maur. På grunn av det skjulte leveviset er det ikke så mye man vet om dem, de fleste artene blir sjelden funnet.
Utbredelse
De fleste kjente artene lever i Australia, men gruppen er vidt utbredt i Sørøst-Asia (vest til India) og den vestlige delen av Oseania.
Universitetets symfoniorkester, Oslo
Universitetets symfoniorkester, Oslo (USO), tidligere Studenterorkesteret, er et amatørorkester fra Oslo. Orkesteret har sine røtter tilbake til 1830-årene, men ble først formelt stiftet i 1886/1987. I 1946 ble Studentorkesteret fast knyttet til Universitetet i Oslo og i 1988 byttet orkesteret navn til Universitetets symfoniorkester. Orkesteret feiret 125 år i 2011.
Orkesteret har i 2012 ca. 90 medlemmer og øver i Lindemansalen på Norges musikkhøgskole. Orkesteret holder fem konserter i året, der den ene er et fast samarbeid med dirigent- og soliststudenter ved Norges musikkhøgskole. Orkesteret spiller også fast ved universitetets høytideligheter: Doktorkreeringer, universitetets årsfest, ved immatrikulering av nye studenter og ved utdeling av Anders Jahres medisinske pris.
Kunstnerisk leder
Siden 2001 har orkesteret i stedet for faste dirigenter ansatt en kunstnerisk leder, mens gjestedirigenter ofte engasjeres til enkeltprosjekter.
Historie
1886 regnes som etableringsår for Studentorkesteret. Johan Plade Krohn var initiativtager og virket en kort tid som dirigent. Selv om orkesteret har hatt enkelte avbrudd som da Studentersamfundet gjennomgikk en økonomisk krise i 1917 og under den 2. verdenskrig, har det vært i kontinuerlig virksomhet fram til idag.
Studentenes Musicforening
Orkesterets historie skriver seg imidlertid helt fra 1830-årene, men i den første perioden var aktivitetene noe tilfeldig. Orkesterets virksomhet var knyttet til Studentersamdundet. I 1859 ble orkesteret reorganisert og fikk navnet "Studentenes Musicforening". I 1873 gjennomførte Joh. Svendsen en ny reorganisering.
Symfoniorkester
Orkesteret ble etter hvert utvidet til fullt symfoniorkester og konsertvirksomheten har økt.
Erling Sandberg
Erling Sandberg (født 3. august 1879 i New York, død 30. juni 1956 i Oslo) var en norsk banksjef og en av Josef Terbovens kommissariske statsråder, som finansminister. Han ble utnevnt 25. september 1940, og var finansminister fram til 1. februar 1942. Han var finansråd fram til 15. september 1943, da han ble sykmeldt.
Sandberg var ikke medlem av Nasjonal Samling, og møtte derfor ikke opp på de ukentlige torsdagsmøtene med Vidkun Quisling. I rettssaken mot ham etter krigen ble han av lagmannsretten frikjent for embetsgjerningen, men dømt til ett års fengsel for å ha tatt imot statsrådstillingen, noe Høyesterett senere frifant ham for.
Sandberg begynte å arbeide i bank i 1895. I 1899 reiste han utenlands, hvor han oppholdt seg i seks år, og ble ansatt i Centralbanken i 1904. I 1907 gikk han over til Norges Bank, hvor han etterhvert ble assistent og fullmektig. I 1916 ble han sjef for Østerdalens Privatbank på Rena. I 1918 vendte han tilbake til Norges Bank som kontorsjef, og i 1919 ble han nestformann i bankens direksjon. Mellom 1920 og 1945 var han administrerende direktør i Christiania Bank og Kreditkasse, og mellom 1930 og 1945 formann i Den norske Bankforening.
Han var ellers gudfar og verge for reklametegneren Harald Damsleth, som er kjent for sine nazistiske propagandaplakater.
Merothripidae
Merothripidae er en gruppe (familie) av insekter som tilhører ordenen trips (Thysanoptera). Trips er små insekter mellom 0,5 og 1,5 cm lange, men de fleste er under 5 millimeter.
Utseende
Artene i denne familien er bittesmå. Antennene er nokså lange og består av åtte eller ni ledd.
Liv og utvikling
Disse artene lever av sopp på døde greiner og blader.
Utbredelse
De fleste av de kjente artene lever i Sør-Amerika, men den ene arten i slekten Erotidothrips er utbredt i den gamle verden (Asia, Australia) og Merothrips floridensis finnes i det sørlige Nord-Amerika og også i Sør-Europa.
Inga Swenson
Inga Swenson (1932–2023) var en amerikansk skuespillerinne.
Bakgrunn
Inga Swenson ble utdannet ved Central High School i hjembyen Omaha i Nebraska, i 1950. Swenson var medlem av studentforeningen Alpha Phi Sorority ved Northwestern University der hun studerte drama og skuespill.
Karriere
Hun var utdannet lyrisk sopran og opptrådte på Broadway i musikalen New Faces rundt 1956, The First Gentleman i 1959, og hun ble nominert til Tony-prisen for beste kvinnelige hovedrolle i en musikal for rollene i 110 in the Shade (1964) og Baker Street (1965).
Ved siden av Broadway-opptredenene spilte hun også i flere fjernsynsserier. Swenson spilte i to episoder av Bonanza («Inger, My Love» i 1962 og «Journey Remembered» i 1963). I situasjonskomedien Benson spilte hun Gretchen Kraus, en syrlig og dominerende tysk kokke. Den rollen fikk hun takket være rollen som Ingrid Svenson, Corinne Tates biologiske mor (Diana Canova), i fjernsynskomedien Forviklingar. I 1985 og 1986 var hun igjen å se i en fjernsynsserie, denne gangen som matriarken Maude Hazard i miniserien Nord og sør.
Swenson var gift med skuespiller og sanger Lowell Harris, som hun fikk sønnene James (avdød) og Mark med.
Selv om det svensk-klingende navnet hennes og aksenten hun brukte blant annet i Benson ble et kjent varemerke i USA, snakket hun vanligvis med en normal amerikansk aksent.
Frieslands flagg
Frieslands flagg er et flagg med diagonale koboltblå og hvite striper, med syv skarlagensrøde pompeblêdden (blad av den gule vannliljen).
Historikk
De syv skarlagensrøde vannliljebladene i flagget viser til Frieslands zeelanden fra middelalderen. Disse var selvstendige kystområder fra Alkmaar til Weser, som hadde en forsvarspakt mot vikingene. Det har aldri vært eksakt syv av disse zeelanden, så det antas at tallet syv betyr mange.
Så tidlig som i det 11. århundre fantes det et våpen med vannliljeblad, det kan avledes fra vers i middelalderkvadet om Gudrun. Rundt det 13. århundre sees ofte vannliljeblader eller hjerter på skandinaviske våpen, gjerne kombinert med løver. I det 15. århundre viser våpensamlinger at det er to våpen som brukes i området som i dag er provinsen Friesland: et med to løver og syv rektangler (stiliserte vannliljeblad) og et med baner og vannliljeblad. Det siste våpenet ble i løpet av det 19. århundre tatt i bruk som flagg.
I 1897 ble flagget godkjent av Gedeputeerde Staten, mens det i 1927 for første gang offisielt ble brukt ved provinshuset. Først i 1957 ble det bestemt i provinciale staten at man skulle søke dronningen om godkjenning.
SC Heerenveens fotballdrakter har provinsens flagg som utgangspunkt.
Beskrivelse
Flagget ble fastlagt ved kongelig resolusjon nr. 18, 11. februar 1958, etter at provinciale Staten (tilsvarende den politiske delen av den norske fylkeskommunen) 9. juli 1957 hadde besluttet å søke dronningen om godkjenning av flagget. 15. januar 1952: Rektangulært, forholdene er 9:13. Flagget er diagonalt delt syv striper, tre hvite og fire koboltblå. Over de hvite stripene er totalt syv skarlagensrøde pompeblêdden (vannliljeblad) fordelt (to, tre, to).
Filering
Filering eller filetarbeid er en håndarbeidsteknikk som utføres ved brodering på et knyttet garn-nett. Fileringsarbeidet omfatter både selve knyttingen av filetnettet og filetbroderingen. Filering er en typisk prydsøm. De ferdige produktene er gjerne duker og innfellinger på andre husholdningstekstiler. Arbeidet utføres både for salg, og som en hobby.
Broderiet utføres med en lang, butt nål, gjerne en spesiell fileringsnål. Nettet spennes opp på en ramme, og broderingstråden føres over og under trådene i nettet for å danne mønster. Broderigarnet er som regel i samme farge som nettet, gjerne hvitt eller ecrufarget. Tykkelsen på tråden kan variere i ett og samme arbeid, for å få variasjon i motivet, men i mange av arbeidene er den omtrent lik tråden i nettet.
Historie
Ordet filering kommer fra det franske ordet for tråd og fiskegarn: «filet». Som for mange håndarbeid er opprinnelsen til filering usikker, men det er funnet omtale av det, som «opus uranium», på 1300-tallet. Filering som håndarbeid ble antagelig vanlig sent på 1400-tallet. Broderimotivene viste ofte legender fra antikken. Etterhvert ble interessen for filering mindre, men på slutten av 1800-tallet kom det igjen på moten, både som en hobby og kommersielt. Mange gamle mønstre ble kopiert, og nye utformet. Stingtypene utviklet seg også i denne tiden, og andre måter å fremstille produkter som lignet filerte arbeider, ble utviklet. Et eksempel er filethekling, der man enten hekler mønster på et filert nett, eller hekler både nettet og broderiet.
En annen form for nett-knytting (engelsk: netting) ble også vanlig på 1700- og 1800-tallet. Her brukes også et knyttet nett, men mønsteret fremkommer ved variasjon i utforming av maskene, ikke ved brodering etter at nettet er ferdig. Denne teknikken ble brukt til små arbeider, som hansker og dekkeservietter.
Kunnskapsoverføring
Norges Husflidslag har opprettet en rødliste for husflidsteknikker som «er lite i bruk, gjemt og nesten glemt». Rødlista er ingen ferdig liste, men et prosjekt hvor de mange lokallagene selv velger hvilke teknikker fra eget område som må læres videre før det er for sent. Flere av lagene har valgt å fokusere på filering, blant annet ved å holde kurs og produsere en opplæringsvideo.
Midtgulen
Midtgulen er en fjord i Bremanger kommune i Vestland. Den er en arm av Gulen og er 5,5 kilometer lang. Fjorden går sørøstover fra innløpet mellom Mulehamn og Ternøya til bygda Myklebust i fjordbotnen. Vest for Myklebust ligger fjordarmen Vindspollen, som går to kilometer direkte sørover.
Fv577 går langs sør- og vestsida av fjorden, mens riksvei 614 går langs østsida fra Myklebust og nordover. Fra Kjelkenes ved innløpet er det fergeforbindelse til Smørhamn på nordsida av Frøysjøen.
Sotaaen-gården
Sotaaen-gården var en bygård i Søndre gate 24 i Trondheim. Bygården ble opp ført etter bybrannen i 1841. Den brant ned til grunnen den 21. april 2006, etter at det startet å brenne i et solstudio som var lokalisert i første etasje. Den tradisjonsrike klesforretningen Jacobsen og Bekker drev i lokalene fra 1918 fram til tidlig på 2000-tallet.
I 2007/2008 ble det oppført et nybygg på denne eiendommen, som fungerer som ny fløy til Thon Hotel Nidaros (tidligere Gildevangen), med gangbro over Storchveita.
Christian Salvesen
Christian Salvesen Plc var et skotsk transport- og logistikkselskap med ca. 14 000 ansatte i seks land da det høsten 2007 ble kjøpt opp av det franske transportselskapet Norbert Dentressangle. Selskapet var tidligere bl.a. engasjert i hvalfangst og fiskeri.
Tidlig historie
Christian Salvesen emigrerte fra Mandal til Leith i Skottland i 1851, der han drev skipsmeglingsfirma sammen med broren Johan Theodor Salvesen og James Turnbull. I 1872 trakk Christian seg ut av dette samarbeidet og etablerte sitt eget skipsmeglingsfirma, Christian Salvesen & Co. Fra begynnelsen av 1900-tallet involverte selskapet seg i hvalfangst. Med hvalfangstkompanier på Island (Hellisfjord), Færøyene (Thorsvaag) og på Shetland, var Salvesen tidlig på 1900-tallet den største aktøren innen nordfangsten.
Deretter etablerte selskapet seg i Antarktis og opererte fra 1908 til 1915 en base på New Island på Falklandsøyene. I 1909 ble basen Leith Harbour (oppkalt etter Salvesens base i Skottland) på Syd-Georgia opprettet. I 1911 startet man pelagisk fangst med kokeriene «Neko» og «Horatio», hovedsakelig ved Syd-Shetlandsøyene. Leith Harbour var fra 1915 verdens største landstasjon, noe den forble det inntil all fangst fra Syd-Georgia opphørte tidlig i 1960-årene.
I perioden 1945–1962 tilhørte hvalkokeriene «Southern Harvester» og «Southern Venturer» Christian Salvesen. Hvalkokeriene var flytende fabrikker, og mottok fangst fra rundt ti hvalbåter hver. En av selskapets hvalbåter, «Southern Actor», er museumsskip ved hvalfangstmuseet i Sandefjord.
Moderne historie
Salvesen sluttet med hvalfangst etter sesongen 1962/63, men fortsatte som et suksessrikt selskap innen transport og logistikk. I 1985 ble Salvesen et offentlig aksjeselskap med diversifiserte aktiviteter som shipping, teglverk, husbygging, fryselagring og utleie av generatorer. Selskapet fokuserte etterhvert på europeisk logistikk og kjøpte opp Swift Transport Services i 1993, samtidig som aktiviteter utenom logistikk ble solgt.
Siden midten av 1990-årene har det vært flere forsøk på oppkjøp og sammenslåinger, før det franske selskapet Norbert Dentressangle ervervet Salvesen for 254,4 millioner pund høsten 2007. Selve overtagelsen skjedde 14. desember samme år.
Plays Mrakoslav Vragosh
Plays Mrakoslav Vragosh er et musikkalbum med Schtimm, utgitt i 2002.
Våpenmagasin
Våpenmagasin er beholder som fylles med patroner, til bruk i repetervåpen. Dette forenkler bruken av skytevåpnene, da disse dermed har et lager av patroner og lading fra brukers side blir unødvendig for hvert skudd. I dagligtale blir våpenmagasin kun omtalt som magasin.
Typer av magasiner
Det er bare et lite fåtall konstruksjoner av magasiner som har vist seg praktiske gjennom tidene. Svært tidlige magasiner for løst svartkrutt og kuler ble laget til flintlås og perkusjonsvåpen, men disse var ikke effektive fordi de trengte forladning i form av krutt i fengpannen eller en tennhette. De første praktiske magasinene var separat ladde perkusjonskamre, slik de finnes hos revolvere. Med utviklingen av patroner kom rørmagasinene, og først på slutten av 1800-tallet ble boksmagasin vanlige.
Under første verdenskrig ble maskinpistoler brukt for første gang, og disse krevde høyere antall skudd enn det det var plass til i boksmagasiner. Dette førte til utvikling av trommelmagasin. Disse ble først og fremst brukt på maskinpistoler, men flate tallerkenmagasiner med patronene liggende i en ring ble brukt på enkelte lette maskingevær som Lewis maskingevær, særlig til fly. Trommelmagasiner ble også brukt i denne rollen, særlig av Luftwaffe under andre verdenskrig. Kjente våpen som benyttet seg av trommelmagasin er den amerikanske M1 (Thompson), og den russiske PPSj 41 som beholdt denne typen gjennom hele andre verdenskrig.
Stavmagasiner kan være sentermatede eller kryssmatede. På et sentermatet magasin vil patroner alltid mates fra samme posisjon mellom de to øvre magasinleppene, mens med kryssmating vil posisjonen veksle mellom mating fra høyre og venstre magasinleppe. Kryssmatede magasiner er enklere å lade enn sentermatede, men det finnes verktøy for å lette lading av sentermatede magasiner. Av dobbeltradede magasiner er kryssmatede også generelt mer pålitelige enn sentermatede, ettersom innsnevringne av magasinboksen til sentermating drastisk øker friksjonen for magasinfjæren. Mateproblemer forårsaket av friksjon er ofte mer uttalt for lengre magasiner med sentermating, mens for korte magasiner fører sentermatng skjeldnere til utfordringer. Kryssmatede magasiner gir også et mer kompakt magasin; typisk vil man spare to patroner sammenlignet med et sentermatet magasin av samme høyde. Både pistoler og rifler fås med både senter- og kryssmating. I dag er det mer vanlig med kryssmating på rifle, mens pistolmagasiner ofte er enkelt- eller dobbeltradede med sentermating, trolig fordi sentermatede magasiner er slankere i toppen hvilket gjør design av rammen mer lettvint med tanke på grepstykkelse. Noen eksempler på pistoler med kryssmating er Mauser C96, Stechkin APS, Steyr GB, HK VP70, QSZ-92, FN Five-seveN og GSh-18. Selv om kryssmating kan gi et mer pålitelig magasin kan det også kreve en mer kompleks matemekanisme i selve våpenet for å sikre pålitelig mating.
Avtagbare og faste magasiner
Våpenmagasin deles inn i to hovedtyper: Avtagbart og integrert. Den første typen kan, som navnet tilsier, separeres fra våpenet. Den andre typen er en del av våpenet og består av et rom inne i våpenet, ofte med en boks på utsiden for å øke våpenets ammunisjonskapasitet («antall patroner eller skudd tilgjengelig i våpenet»). Disse lades enkeltvis med patroner (slik som jaktrifler eller hagler.) eller i en mindre ansamling (5–10) satt sammen i en laderamme (slik som M1 Garand og den italienske Carcano M91 riflen). Trommelmagasiner er alltid avtakbare, og det har eksistert avtagbare rørmagasiner.
For stav- og bananmagasiner finnes det en «falsk bunn» med en fjær under, noe som er vanlig også for de fleste integrerte magasiner. Ladet sitter fjæren i spenn, og skyver patronene oppover etter hvert som skudd avfyres. I trommelmagasinet er det en spiralfjær, som etter lading må trekkes opp for å gi spenn nok til at patronene kan skyves fremover. Uten denne operasjonen kan våpenet rett og slett ikke avfyres! Trommelmagasinets fordel er evnen til å ta store mengder ammunisjon, uten at det gir et kjempelangt magasin. Ulempen er høy vekt, at det er vanskelig å ha med i strid og er tungvint i bruk. Derfor benyttes de så å si ikke i våre dager, og når de brukes er det som regel på våpen brukt i maskingevær-roller, og stav- og bananmagasiner er dominerende.
I dag plasseres magasinet på våpenets underside. Under første- og andre verdenskrig ble magasinet på enkelte våpen plassert på siden eller over, fordi magasiner med en kapasitet på over 20 plassert på undersiden, gjorde det vanskelig å bruke våpeenet liggende, slik at brukeren ble lettere synlig for fienden. Dette gav opphav til bananmagasinet, som brukes for over 20 patroner (og opptil 40), mens stavmagasinet brukes til 10–20 patroner. Bananmagasinet ble første gang tatt i bruk under andre verdenskrig, i det tyske StG 44 (også kjent som MK 42 og 43). Andre kjente våpen med bananmagasin er AK-47 og det norske forsvarets HK416, mens den eldre AG-3 benytter seg av et rett stavmagasin. Begrepet jungelmagasin brukes når to eller flere våpenmagasin festes sammen slik at brukeren raskt kan bytte magasin.
I tillegg finnes ammunisjonsbelter for bruk i maskingevær. Dette er patroner satt inn i et langt metall-, tøy- eller gummibelte, for å gi maskingevær den nødvendige kapasitet, og består vanligvis av 200 til 250 patroner for lette maskingevær og 100 for tyngre maskingevær. Et patronbelte lagres vanligvis i metallbokser, som (ofte) kan festes til maskingeværet. De fleste patronbelter kan kobles sammen for å gi flere skudd.
Referanser
Santabàrbara
Live Haukvik Aker
Live Bertha Haukvik Aker (født 2. mars 1963) er en norsk siviløkonom og næringslivsleder.
Aker var administrerende direktør i Grenland Group Well Intervention 2008-2009 og var styremedlem i allmennaksjeselskapene, Revus Energy (siden 2005) og Borgestad (siden 2004). Hun er også nestleder i styret i Grenland Asis Global AS.
Aker bor i Tønsberg.
Wilmersdorfer Straße undergrunnsstasjon
Wilmersdorfer Straße undergrunnsstasjon er en stasjon på linje U7 på Berlins undergrunnsbane.
Brynild Anundsen
Brynild Anundsen (født 29. desember 1844 på Brekkejordet som dengang lå i Gjerpen, nå Skien, død 25. mars 1913 i Decorah, Iowa, USA) var en norsk-amerikansk aviseier.
Brynild Anundsen grunnla og utga flere norskspråklige tidsskrifter i USA, men er mest kjent som mangeårige utgiver av Decorah Posten i som var en av de ledende norskspråklige avisene i Midtvesten på slutten av 1800- og begynnelsen av 1900-tallet.
Anundsen hadde lært seg boktrykkerfaget før han dro til sjøs, og som 20-åring utvandret han til Amerika hvor han først arbeidet som typograf. Han vervet seg deretter som menig i den amerikanske borgerkrigens siste år.
Etter borgerkrigen påtok han seg forskjellige oppdrag med å trykke mindre aviserog medlemsblader, bl.a. for det største norske kirkesamfunn i USA, Den norske Synoden. Fra 1874 utga han egen avis, Decorah-Posten, som i de første årene ble utgitt som ukeavis.
Anundsen tok aktivt del i samfunnslivet. Han var med på å stifte Det norske Selskab i Decorah og Det norske Selskab i Amerika. 1906 ble han utnevnt til ridder av 1. klasse av St. Olavs Orden.
Junior-VM på skøyter 1977
Junior-VM på skøyter 1977, det 4. offisielle juniorverdensmesterskapet i ISU-regi, ble arrangert på Ludwig Schwabl Stadion i Inzell i daværende Vest-Tyskland den 19. og 20. februar 1977.
Lunamatrona
Lunamatrona (sardisk: Lunamatròna) er en italiensk kommune i provinsen Sud Sardegna i regionen Sardinia. Den har 1 699 innbyggere og ligger rundt 168 meter over havet.
Svele
En svele (også kalt lapper) er en om lag 1 cm tjukk og 18 cm vid pannekake. Natron og hjortetakksalt blir brukt som hevemiddel, noe som gir svelene en karakterisk smak. Svelerøren består ellers av egg, mel, smør, sukker og surmelk eller kefir, og blir stekt på takke. Sveler er mye brukt som kaffemat.
I 1971 begynte MRF å servere sveler om bord i fergene som knytter sammen samfunnene i Møre og Romsdal. Senere har denne skikken bredt seg utover resten av Vestlandet, hvor sveler er sterkt assosiert med fergereiser.
Salg av sveler er også vanlig på fergesamband i Nord-Norge, ferger i andre deler av landet, som selskapet Bastø Fosens ferger mellom Moss og Horten serverer også svele på overfarten.
Someone like You
«Someone like You» er en singel av den britiske artisten og låtskriveren Adele, som ble skrevet av Adele og Dan Wilson for hennes andre studioalbum, 21. Sangen var inspirert av det tidligere forholdet hennes, og tekstmessig handler det om at Adele godtar bruddet. XL Recordings utga sangen som den andre singelen fra albumet 24. januar 2011 i Storbritannia 9. august 2011 i USA. Ledsaget av kun et piano i sangen (spilt av Wilson), synger Adele om slutten av forholdet med sin ekskjæreste. Sangen fikk positiv omtale blant musikkritikere som dømte sangen et høydepunkt på albumet og roste sangteksten, sin enkle lyd og Adeles prestasjon som vokalist.
Etter en rosende opptreden av sangen under BRIT Awards i 2011, ble «Someone Like You» Adeles første topplassering på den britiske hitlisten, og den ble der for fem uker. Sangen toppet også listene i Irland, New Zealand, Australia, Brasil, Italia, Frankrike og Sveits, og har blitt Adeles andre nummer én-plassering i USA. Med denne prestasjonen ble Adele den første kvinnelige britiske soloartisten i Billboard Hot 100s historie til å ha to nummer én-singler fra det samme albumet. I juli 2011 ble det den første singelen i dette århundre til å selge én million kopier i Storbritannia. Den ble gitt en platinaplate av British Phonographic Industry (BPI) og fem platinaplater av Recording Industry Association of America (RIAA) i USA.
Bakgrunn og inspirasjon
Adele begynte å skrive sangen på akustisk gitar i kjølvannet av bruddet. Hun har sagt: «Da jeg skrev [låten] følte jeg meg ganske miserabel og ensom, i motsetning til «Rolling in the Deep». Den handlet om at jeg sa «Jeg vil klare meg fint uten deg», mens denne er meg på mine knær. (...) Jeg kan se for meg å være rundt 40 år og se etter ham igjen, bare for å oppdage at han har slått seg ned med en nydelig kone og nydelige barn og han er lykkelig... og jeg er fortsatt alene. Sangen handler om det, og tanken skremmer meg.»
Nord-Makedonias kvinnelandslag i fotball
Nord-Makedonias kvinnelandslag i fotball representerer Nord-Makedonia i internasjonal fotball. Makedonia debuterte 7. mai 2005 mot Kroatia og tapte 0-4. Over 2 år senere, den 8. november 2007, vant Makedonia sin første kamp, 4-3 mot Armenia.
Makedonias første kvalifisering var til EM i 2009, der de arrangerte innledende gruppe 5 med Wales, Kasakhstan og Færøyene. Makedonia tapte alle kampene og havnet sist. I kvalifiseringen til VM 2011 var laget det svakeste i Europa, med åtte tap og 3–68 i målforskjell. Det beste resultatet laget klarte var 1–6 mot Hviterussland. Dette skyldtes at de i stor grad stilte med et tilnærmet U20-landslag mesteparten av tiden.
Idrettsforeningen Pors
Stiftelsen
Pors ble grunnlagt 25. mai 1905 av Karl Tranberg og Knut Andersen og het til å begynne med Lyn. Tranberg var den første formannen. I 1913 ble klubben tatt opp i Norges Fotballforbund og fikk da pålegg om å endre navn for å unngå forveksling med Lyn, Oslo og Lyn, Gjøvik.
Volleyball under Sommer-OL 1988 – Volleyball menn
Volleyball for menn under Sommer-OL 1988 fant sted fra 17. september til 2. oktober 1988 i Seoul.
Idrettsforeningen Pors
Fotball
Pors har drevet med fotball siden begynnelsen i 1905. Pors har tre sesonger bak seg i øverste divisjon etter krigen, 1947-48, 1948-49 og 1970. Arnold Johannesen og Karl Skifjeld representerte Pors på landslaget på 1940- og 50-tallet.
I 1994 inngikk klubben et sportslig og økonomisk samarbeid med Odd under navnet Grenland Fotball. Pors trakk seg i 2009 ut av samarbeidet. Klubben spilte i 2. divisjon fra 2007 til 2014, og spiller i 3. divisjon i 2015.
Pors stadion ble åpnet 14. juni 1936. Før dette hadde klubben holdt til på Grønlands plass.
Boksing
Boksegruppa i Pors ble grunnlagt i 1934. Klubbens boksere trener i Kjølneshallen i Porsgrunn sentrum.
13 Pors-boksere har blitt norgesmestere som senior, flere av disse trent fram av Thor Skarnæs. Jørn Johnson deltok i OL i Atlanta i 1996.
Skisport
Pors har hatt aktivitet innen skisport siden 1906. I dag har klubben hoppgruppe og eget hoppanlegg på Rugtvedt som har vært i Pors’ eie siden 1919. Den største bakken har kritisk punkt på 62 meter. Pors arrangerte NM i hopp i 1952 med om lag 20 000 tilskuere.
Andre idretter
Pors Turn kom til i 1946. Turnerne i Pors trener i Vestsiden idrettshall.
Pors Cheerleading ble startet i 2008 som Pride cheerleading og ble egen undergruppe under Pors IF i 2010.
Pors Håndball ble stiftet i januar 1946. Klubben har 170 spillere, 14 lag og spiller i 2. divisjon for damer. Pors Håndball trener og spiller hjemmekamper i Vessiahallen like ved Pors stadion.
Pors Innebandy ble etablert i 2006. Klubben har et seniorlag som spiller i innebandyserien i Agder.
Regionfelt Østlandet
Regionfelt Østlandet (RØ) er et 193 kvadratkilometer skyte- og øvingsfelt ved Gråfjellet i Åmot kommune i Innlandet, tilhørende Forsvaret.
Idrettsforeningen Pors
Andre idretter
Pors' bandygruppe ble startet 28. februar 1935. Klubben har spilt fem sesonger i eliteserien i bandy, senest i 1991. Målvakten Atle Steen fikk åtte landskamper på 1980-tallet. Pors bandy har ligget i dvale i flere år, men i mars 2013 stilte klubben lag under en rinkbandyturnering for lag fra Grenland. Pors var også med da turneringen ble gjentatt i 2014.
Regionfelt Østlandet
Feltet ble bestemt 23. mars 1999 av Stortinget ved et knapt flertall fra Fremskrittspartiet, Høyre og Arbeiderpartiet. Fylkestinget samt kommunestyrene i Åmot, Elverum og Rendalen var imot utbyggingen. Det har vært uttrykt sterke bekymring fra miljøbevegelsen angående miljøforurensning og støy fra feltet, og det har blitt utført sivil ulydighet ved utbyggingen.
Claudymar Garcés
Claudymar Garcés (født 2. oktober 1998) er en venezuelansk karateka.
Hun representerte Venezuela under Sommer-OL 2020 i Tokyo, hvor hun ble utslått i gruppespillet.
Rakke
Rakke kan bety:
Castelvittorio
Castelvittorio er en kommune i provinsen Imperia i den italienske regionen Liguria, lokalisert rundt 120 km sørvest fra byen Genova og rundt 30 km vest for byen Imperia. Per 2013 var befolkningstallet på 315 mennesker, en jevn og gradvis nedgang siden begynnelsen av 1900-tallet. Dets areal er på 25.8 km².
Kjell Vidars 8
Kjell Vidars 8 er et musikkalbum utgitt av Kjell Vidars i 1979.
Jetstrøm
Jetstrømmer (fra engelsk jet stream) er hurtige, smale strømmer av luft i atmosfæren. Jetstrømmene i øvre del av troposfæren på Jorda er de mest kjente, men jetstrømmer finnes også i andre lag av jordatmosfæren og i andre planeters atmosfære.
Beskrivelse
De mest kjente jetstrømmene blåser fra vest mot øst og ligger rett under tropopausen. Tropopausen er overgangen mellom troposfæren og stratosfæren. Den kjennetegnes ved at temperaturen under tropopausen synker med høyden, mens temperaturen stiger med høyden på oversiden. Høyden på tropopausen varierer fra 7 km ved polene til 17 km ved ekvator.
Den nordlige og sørlige halvkule har hver én polar jetstrøm og én subtropisk jetstrøm. De polare jetstrømmene ligger i en høyde på 7–12 km over havet mellom 45–65° nordlig og sørlig bredde. Den polare jetstrømmen skiller polarcellen fra ferrelcellen. Under den polare jetstrømmen ligger polarfronten. Hastigheten er som regel 45–65 m/s, men kan bli opptil 100 m/s.
De subtropiske jetstrømmene ligger i en høyde på 10–16 km over havet ved 25–40° nordlig og sørlig bredde. Den subtropiske jetstrømmen skiller ferrelcellen og hadleycellen, men har ikke en front under seg. Hastigheten er som regel 40–75 m/s, men kan bli opptil 200 m/s. Den er sterkest når det er vinter eller tidlig vår på halvkulen.
I vinterhalvåret på hver halvkule dannes den stratosfæriske polarnatt-jetstrømmen etter at sola forsvinner fra polområdene. Den blåser fra vest mot øst på polsiden av 70° bredde, og hastigheten er 50–100 m/s i en høyde på 21 km. Denne jetstrømmen ligger høyere enn de andre og strekker seg fra tropopausen gjennom stratosfæren opptil en høyde på 50 km i mesosfæren. Innenfor jetstrømmen ligger polarvirvelen der lufta er svært kald og inneholder lite ozon.
I sommerhalvåret på den nordlige halvkule oppstår det en jetstrøm mellom 10–20° nord. Den blåser motsatt veg av de andre, fra øst mot vest over Asia og Afrika. Vindhastigheten er over 50 m/s. Den ekvatoriale østlige jetstrømmen har betydning for dannelsen av monsunen.
Jetstrømmene oppstår der temperaturforskjellene i atmosfæren er størst. Vinden går ikke direkte fra varme til kalde områder, men blir avbøyd av corioliskraften slik at den følger grensen mellom luftmassene. Polarfronten med sine vandrende lavtrykk bidrar til at den polare jetstrømmen blir relativt smal og plassert over polarfronten. I den intertropiske konvergenssonen stiger luft oppover og beveger seg så i høyden bort fra ekvator. Denne lufta er lite utsatt for friksjon og opprettholder vinkelmomentet. Når lufta når vendekretsene, blir den avbøyd mot øst av corioliskraften, og den subtropiske jetstrømmen dannes.
Hvis en vind skal kalles jetstrøm, må hastigheten være større enn 30 m/s. Definisjonen på orkan er til sammenligning midlere vindstyrke over 32,6 m/s i minst 10 minutter. Jetstrømmene flytter seg mot polen når halvkulen har sommer, og mot ekvator om vinteren. Bredden på en jetstrøm er som regel noen hundre kilometer og den vertikale tykkelsen mindre enn fem kilometer.
Jetstrømmene er som regel sammenhengende over lange avstander, men diskontinuiteter er også vanlige. Jetstrømmer kan stoppe opp, dele seg og møtes igjen. Det hender også at den polare og subtropiske jetstrømmen for en periode slår seg sammen til én strøm.
Banen til jetstrømmen er vanligvis bølgende, og disse buktningene forplanter seg østover, med lavere hastighet enn selve vinden i strømmen. De store bølgene i jetstrømmen er eksempler på rossbybølger. Slike bølger blir skapt av endringer i corioliskraften med breddegraden og forplanter seg vestover i forhold til strømmen de ligger i.
Oppdagelse
Etter vulkanutbruddet på Krakatau i 1883 spredte vulkansk støv seg med jetstrømmene, noe som førte til praktfulle solnedganger over hele verden i flere år etterpå.
Mandarinia regalis
Mandarinia regalis er en sommerfugl som tilhører gruppen ringvinger (Satyrinae) i den store familien flikvinger (Nymphalidae).
Jetstrøm
Oppdagelse
Den japanske meteorologen Wasaburo Oishi påviste jetstrømmer ved hjelp av værballonger på 1920-tallet, men han publiserte arbeidene sine på esperanto, og oppdagelsen ble ikke kjent i andre land. De japanske militære var godt kjent med Oishis oppdagelse. Mot slutten av andre verdenskrig ble 9000 ballongbomber sendt opp i jetstrømmen over Japan. Omtrent 300 av dem nådde fram til det nordamerikanske kontinentet.
Mandarinia regalis
Utseende
En middelsstor, mørkbrun sommerfugl. Oversiden har et tydelig, blått skimmer, særlig hos hannene, dette skyldes strukturfarger og varierer med vinkelen man ser vingen fra. Undersiden er mørkbrun, langs ytterkanten, men en rekke øyeflekker som er omkranset av et bølgende, hvitt bånd.
Utbredelse
Arten er utbredt i Kina, Indokina, Thailand og Burma.
Jetstrøm
Oppdagelse
I 1926 og 1927 drev den tyske meteorologen Johannes Georgi studier med værballonger på Island og oppdaget sterke vinder i en høyde på 10–15 km. Den tyske ekspedisjonen til Grønland i 1930, der Alfred Wegener omkom, skulle blant annet studere disse vindene.
Forskningen på jetstrømmer ble stimulert av flere episoder med bombefly under andre verdenskrig. Disse flyene fløy i en høyde på 30 000–35 000 fot både over Stillehavet og Europa. En av hendelsene omfattet en britisk bombeskvadron som traff jetstrømmen da de returnerte etter å ha bombet Gironde i 1943. Vinden hadde en hastighet på 106 m/s; mannskapet mistet kontroll over flyene og måtte hoppe ut i fallskjerm over okkupert område.
Den norske meteorologen Sverre Petterssen var viktig i arbeidet med jetstrømmer under andre verdenskrig. Ordet jet stream ble første gang brukt av svenskamerikaneren Carl-Gustaf Rossby i 1944. Den endelig erkjennelsen av at jetstrømmer eksisterer kom i en vitenskapelig artikkel publisert i 1947 av en gruppe forskere ved universitetet i Chicago.
Betydning
Den nordlige polare jetstrømmen ligger over de tett befolkede områdene i Europa, Nord-Amerika og Øst-Asia, og de viktige havene mellom disse verdensdelene. Lavtrykk med tilhørende nedbør og vind dannes ved polarfronten. Posisjonen til jetstrømmen er derfor avgjørende for været i disse områdene, og kunnskap om jetstrømmen er nødvendig for nøyaktig værvarsling.
Luogosanto
Luogosanto (sardisk: Locusàntu, Logusàntu) er en italiensk kommune i provinsen Sassari i regionen Sardinia. Den har 1 883 innbyggere og ligger rundt 321 meter over havet.
Jetstrøm
Betydning
Den globale oppvarmingen er sterkere i polområdene enn i tempererte strøk. Temperaturforskjellen driver jetstrømmen, og når forskjellen blir mindre. kan jetstrømmen svekkes og buktningene bli større. Dette kan være forklaringen på de uvanlige værsituasjonene.
Kjennskapen til posisjon og styrke til jetstrømmer er viktig for luftfarten. Ved å følge disse strømmene sparer pilotene både flytid og drivstoff. En ulempe er det ofte er områder med klarluftsturbulens nær jetstrømmen.
Hans Asperger
Hans Asperger (født 18. februar 1906 i Hausbrunn ved Wien, død 21. oktober 1980 i Wien) var en østerriksk barnelege, som var den første som beskrev personlighetsvarianten som etter ham ble kalt Aspergers syndrom.
Bakgrunn
Hans Asperger ble født i Wien og vokste opp på en bondegård som ikke lå langt fra byen. Han hadde to yngre brødre. Asperger hadde vanskelig for å knytte vennskap og ble ansett å være et ensomt og distansert barn. Han hadde talent for språk og interesserte seg særlig for den østerrikske dikteren Franz Grillparzer, hvis poesi han fremførte flere ganger for sine uinteresserte klassekamrater. Han likte å sitere seg selv og å omtale seg selv i tredje person.
Utdannelse
Asperger studerte medisin i Wien. Etter at han tok doktorgraden i 1931 arbeidet han som assistent ved barneklinikken ved Universität Wien.
Karriere
Fra 1932 ledet han den medisinpedagogiske avdelingen ved klinikken. Han ble professor i pediatri i 1962.
I 1944 offentliggjorde Asperger den første beskrivelsen av Aspergers syndrom. Han kalte selv utviklingsforstyrrelsen for «autistische Psychopathie». Tilstandens symptomer forekom ham å ligne på autisme. Leo Kanners arbeider om autisme synes Asperger imidlertid antagelig ikke å ha kjent til. Aspergers første artikkel inneholdt beskrivelser av fire barn, Fritz, Harro, Ernst og Hellmuth, som hadde til felles en mangel på empati, manglende evne til å knytte vennskapsbånd, forstyrrelser i blikkontakt, gestikk, mimikk og språkbruk, intensiv beskjeftigelse med et interesseområde og motoriske forstyrrelser. Asperger kalte barna «kleine Professoren» («små professorer»), ettersom de hadde store og detaljerte kunnskaper om sine interesseområder.
Union Theological Seminary
Union Theological Seminary i New York City i USA er et uavhengig teologisk universitet på Manhattan mellom Claremont Avenue og Broadway, 120. til 122. gate. Seminaret ble grunnlagt i 1836 under Den presbyterianske kirke, og er nå knyttet til det nærliggende Columbia University.
VM i curling for mikspar 2011
VM i curling for mikspar 2011 ble arrangert i Saint Paul i USA i 2011.
Union Theological Seminary
Bygningens fasade i engelsk-gotisk stil er tegnet av Francis R. Allen (1844–1931), og inkluderer tårnet som har likhetspunkter med tårnet på Durham Cathedral.
Mayumi Someya
Mayumi Someya (født 30. mai 1993) er en japansk karateka.
Hun representerte Japan under Sommer-OL 2020 i Tokyo, hvor hun ble utslått i gruppespillet.
Sykling under de britiske imperie- og samveldeleker 1966
Sykling under de britiske imperie- og samveldeleker 1966. Sykling var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966-1966) het (British Empire and Commonwealth Games). I lekene i 1966 ble det konkurrert i fem øvelser, fire i bane- og en i landeveissykling, kun for menn. England ble beste nasjon med to gullmedaljer foran Trinidad og Tobago som også vant to gull.
Grønlandspumpa
Grønlandspumpa er et stort undersjøisk vannfall i Danmarkstredet mellom Grønland og Island.
Norsk Gartnerforbund
Norsk Gartnerforbund er en faglig- og næringspolitisk organisasjon for gartneri og hagebruk i Norge. Foreningen organiserer planteskoler, grønnsaks- og potetprodusenter, blomsterprodusenter og fruktprodusenter.
Grønlandspumpa
Grønlandspumpa dannes på grunn av vannets termohaline egenskaper: når det opprinnelig varme vannet i Golfstrømmen har nådd den nordatlantiske strøm‎s endepunkt, er det blitt så nedkjølt og fått en så høy salinitet at vannet synker til bunns.